Black Sails (τηλεοπτική σειρά)

To Black Sails (Μαύρα Πανιά) είναι αμερικανική δραματική περιπετειώδης τηλεοπτική σειρά που περιγράφει μια ιστορία που λαμβάνει χώρα στο νησί Νιου Πρόβιντενς και αποτελεί πρίκουελ της νουβέλας «Το νησί των θησαυρών» του Ρόμπερτ Λούις Στίβενσον. Η σειρά δημιουργήθηκε από τους Τζόναθαν Ε. Στάινμπεργκ (Jonathan E. Steinberg) και Ρόμπερτ Λέβιν (Robert Levine) για το συνδρομητικό τηλεοπτικό κανάλι Starz και η οποία πρωτοεμφανίστηκε διαδικτυακά δωρεάν στο Youtube και σε άλλες πλατφόρμες μετάδοσης και υπηρεσιών «βίντεο κατά παραγγελία» (video-on-demand) στις 18 Ιανουαρίου 2014. Η προβολή στην καλωδιακή τηλεόραση ακολούθησε αργότερα, μετά από μια εβδομάδα, στις 25 Ιανουαρίου 2014. Την εκτέλεση παραγωγής έχουν αναλάβει ο Στάινμπεργκ, μαζί με τους Μάικλ Μπέι (Michael Bay), Μπραντ Φούλερ (Brad Fuller) και Άντριου Φορμ (Andrew Form), ενώ οι Μάικλ Αντζέλι (Michael Angeli), Ντόρις Ήγκαν (Doris Egan) και Λέβιν είναι συνεκτελεστικοί παραγωγοί.

Στις 26 Ιουλίου 2014, το Starz ανανέωσε τη σειρά για μια δεύτερη σεζόν δέκα επεισοδίων, η οποία έκανε πρεμιέρα στις 24 Ιανουαρίου 2015. Η πρώιμη ανανέωση βασίστηκε στις θετικές αντιδράσεις του κοινού προς τη σειρά στην έκθεση San Diego Comic-Con International. Στη Γαλλία και τη Γερμανία, το πρώτο επεισόδιο προβλήθηκε δυο εβδομάδες νωρίτερα, στις 10 Ιανουαρίου 2014, στο συνδρομητικό κανάλι Pay TV Channel Starz. Στις 17 Ιανουαρίου 2014 το Starz μετέδωσε το πρώτο επεισόδιο μέσω του Youtube, αλλά αργότερα άλλαξε την κατάσταση του βίντεο σε «ιδιωτικό».

Η σειρά ανανεώθηκε για μια τρίτη σεζόν στις 12 Οκτωβρίου 2014 και για μια τέταρτη στις 31 Ιουλίου 2015, πριν ακόμα προβληθούν αντίστοιχα η 2η και η 3η σεζόν.

Η σειρά ολοκληρώθηκε στις 2 Απριλίου 2017.

Πλοκή
Περίπου δυο δεκαετίες πριν από τα γεγονότα της νουβέλας «Το νησί των θησαυρών» και κατά τη διάρκεια της «Χρυσής Εποχής της Πειρατείας», ο φοβερός Κάπτεν Φλιντ φέρνει ένα νέο μέλος στο πλήρωμα, καθώς αγωνίζονται για την επιβίωσή τους στο νησί Νιου Πρόβιντενς. Σύμφωνα με το πρώτο επεισόδιο, «το 1715, στις Δυτικές Ινδίες, οι πειρατές του Νιου Πρόβιντενς απειλούν το θαλάσσιο εμπόριο στην περιοχή. Οι νόμοι των πολιτισμένων εθνών τους επικηρύσσουν 'hostis humani generis', εχθρούς της ανθρωπότητας. Σε απάντηση, οι πειρατές τηρούν ένα δικό τους δόγμα... πόλεμος ενάντια στον κόσμο».

Πραγματικά πρόσωπα πειρατών που παρουσιάζονται στη σειρά είναι οι Ανν Μπόνυ (Anne Bonny), Μπέντζαμιν Χόρνιγκολντ (Benjamin Hornigold), Τζακ Ράκαμ, Τσαρλς Βέιν (Charles Vane) και Νεντ Λόου (Ned Low). Η πλοκή συγκεντρώνεται στην καταδίωξη της ισπανικής γαλέρας που μετέφερε τον θησαυρό, Ούρκα δε Λίμα (Urca de Lima).

Παραγωγή
Η σειρά γυρίζεται στα Κέιπ Τάουν Φιλμ Στούντιος (Cape Town Film Studios) στο Κέιπ Τάουν της Νότιας Αφρικής με την τοπική εταιρεία παραγωγής Φιλμ Άφρικα (Film Afrika).

Οι τίτλοι αρχής δημιουργήθηκαν από την Ιμάτζιναρι Φόρσις (Imaginary Forces) και τις παραγωγούς Μισέλ Ντόχερτυ (Michelle Dougherty) και Κάριν Φονγκ (Karin Fong). Η μουσική, εμπνευσμένη από άσματα θαλασσόλυκων επιμελήθηκε από τον συνθέτη Μπερ ΜακΚρίρι, ο οποίος έχει επιμεληθεί και τις μουσικές των τηλεοπτικών σειρών Battlestar Galactica και The Walking Dead. Διαθέτει με ακρίβεια ένα μουσικό όργανο της περιόδου παρόμοιο με το χούρντι-γκούρντι.

Για την ποσότητα των λεπτομερειών που προστέθηκαν στα σκάφη, χρειάστηκαν πάνω από 300 εργαζόμενοι για να χτιστεί ένα μόνο πλοίο.

Η δεύτερη σεζόν έκανε πρεμιέρα στις 24 Ιανουαρίου 2015, αν και η σειρά είχε ήδη ανανεωθεί από τις 11 Οκτωβρίου 2014 για μια τρίτη σεζόν.

Ρόλοι

Πρωταγωνιστές
 Τόμπυ Στήβενς (Toby Stephens) ως Τζέιμς Φλιντ (James Flint) / Τζέιμς ΜακΓκρω (James McGraw)
 Χάννα Νιου (Hannah New) ως Έλενορ Γκάθρι (Eleanor Guthrie)
 Λουκ Άρνολντ (Luke Arnold) ως Τζων Σίλβερ (John Silver)
 Τζέσικα Πάρκερ Κέννεντυ (Jessica Parker Kennedy) ως Μαξ (Max)
 Τομ Χόπερ (Tom Hopper	William) ως Γουίλιαμ «Μπίλυ Μπόουνς» Μάντερλυ (William "Billy Bones" Manderly)
 Ζακ ΜακΓκάουαν (Zach McGowan) ως Τσαρλς Βέιν (Charles Vane) (Κύκλοι 1-3)
 Μαρκ Ράιαν (Mark Ryan) ως Μίστερ Γκέιτς (Mr. Gates) (Κύκλοι 1)
 Τόμπυ Σμιτζ (Toby Schmitz) ως Τζακ Ράκαμ (Jack Rackham)
 Κλάρα Πάτζετ (Clara Paget) ως Ανν Μπόννυ (Anne Bonny)
 Χακίμ Κι-Καζίμ (Hakeem Kae-Kazim) ως Μίστερ Σκοτ (Mr. Scott) (Κύκλοι 1-3)
 Σον Κάμερον Μάικλ (Sean Cameron Michael) ως Ρίτσαρντ Γκάθρι (Richard Guthrie) (Κύκλοι 1-2)
 Λουίζ Μπαρνς (Louise Barnes) ως Μιράντα Μπάρλοου (Miranda Barlow) / Μιράντα Χάμιλτον (Miranda Hamilton) (Κύκλοι 1-2, περιστασιακά 3)
 Ρούπερτ Πένρυ-Τζόουνς (Rupert Penry-Jones) ως Τόμας Χάμιλτον (Thomas Hamilton) (Κύκλοι 2 γκέστ 4)
 Λούκ Ρόμπερτς (Luke Roberts) ως Γούντς Ροτζερς (Woodes Rogers) (Kύκλοι 3-4)
 Ρέυ Στίβενσον (Ray Stevenson) ως Έντουαρντ Τίτς  'Μαυρογένης' (Edward Teach 'Blackbeard') (Κύκλοι 3-4)
 Ντέιβιντ Γουίλμοτ (David Wilmot) ως ίσραελ Χάντς (Israel Hands) (Κύκλοι 4)

Άλλοι ηθοποιοί

Επισκόπιση σειράς

Αποδοχή 
Η πρώτη σεζόν του Black Sails έλαβε θετικές έως ανάμικτες κριτικές. Στο Rotten Tomatoes η σεζόν διατηρεί βαθμό 64%, βασισμένο σε 44 κριτικές με μέσο όρο 6/10. Ο ιστότοπος αναφέρει, «το Black Sails μπορεί να υπερηφανεύεται για την οπτική έκκληση, αλλά οι ήπιοι χαρακτήρες της παράστασης δεν είναι αρκετά ισχυροί για να κρατήσουν τη σειρά από το να παρασυρθεί σε ζοφερά βάθη άσκοπης έκθεσης». Στο Μέτακριτικ (Metacritic), η πρώτη σεζόν έχει σκορ 58/100 βασισμένο σε 27 «ανάμικτες και μέτριες» κριτικές.

Ο Τιμ Γκούντμαν (Tim Goodman) του The Hollywood Reporter αναφέρει πως «η φιλόδοξη αυτή πειρατική ιστορία βοήθησε πάρα πολύ, προχωρώντας πέρα από τις ελευθερίες της συνδρομητικής καλωδιακής τηλεόρασης που συχνά κολλάει στα μικρότερα σόου δείχνοντας βυζιά, αίμα και σεξ. Το Black Sails οδηγεί τον εαυτό του εκτός εκείνου του κόσμου μετά από κάποια επεισόδια και δημιουργεί μεγαλύτερες και πιο περίπλοκες ιστορίες». Ο Ρόμπερτ Λόυντ (Robert Lloyd) των Los Angeles Times έγραψε πως «το Black Sails είναι ένας θησαυρός πειρατών. Η σειρά του Starz αποδίδει την καθημερινή ζωή των πειρατών». Ο Τζεφ Γιένσεν (Jeff Jensen) της Entertainment Weekly είπε πως «ουδεμία ένοχη απόλαυση. To Black Sails είναι τόσο-αααρρργγγκκκ-καλό» (ελ. μτφ.). Ο Τομ Λονγκ (Tom Long) των Ντετροίτ Τάιμς (Detroit Times) σχολίασε πως «συμμαχίες που φτιάχνονται και σπάνε, μετατοπίσεις δύναμης προς αυτή και την άλλη μεριά, αίμα χύνεται, και οι πόρνες συνεχίζουν την πορνεία. Είναι περίεργα εθιστικό και οι ηθοποιοί - κυρίως Βρετανοί, Αυστραλοί και Καναδοί - είναι τόσο οξείς, όπως θα περιμένατε από τη συνδρομητική καλωδιακή».

Αντιθέτως, ο Μπράιαν Λόουρυ (Brian Lowry) από το περιοδικό Βαράιετι (Variety) έγραψε ότι «το Black Sails δεν πηγαίνει ποτέ αρκετά μακριά, εξελίσσεται σε ένα κουρασμένο κυνήγι θησαυρού με αδιάφορο κάστινγκ και απόθεμα χαρακτήρων. Συνυπολογίζοντας τον Μάικλ Μπέι μεταξύ των παραγωγών του, αυτή η νοτιοαφρικανική παραγωγή θα μπορούσε να δελεάσει τους θεατές που επιδιώκουν την περιπέτεια να βυθιστούν στα καταγάλανα νερά του, αλλά παρά τις κάποιες όμορφες πτυχές, η παράσταση αποδεικνύεται τελικά τόσο κούφια όσο τα σχεδιασμένα σε CGI πλοία της». Ο Τοντ Βαν Ντερ Βερφ του The A.V. Club είπε ότι «το Black Sails είναι μια όμορφη ψευδαίσθηση κατά καιρούς, αλλά βρίσκει το δρόμο του σπάνια πέρα από αυτό».

Η δεύτερη σεζόν της σειράς προς το παρόν κρατά μια βαθμολογία της τάξεως του 100% στο Rotten Tomatoes, βάση 5 κριτικών με μέσο όρο βαθμολογίας 8,6/10.

Βραβεύσεις 
Το Black Sails έλαβε τέσσερις υποψηφιότητες για «Καλύτερο τραγούδι τίτλων αρχής», «Καλύτερο σχεδιασμό τίτλων αρχής», «Καλύτερα ειδικά ψηφιακά εφέ σε βοηθητικό ρόλο» και «Καλύτερη επεξεργασία ήχου για τηλεοπτική σειρά» στα 66α Βραβεία Έμμυ στις 16 Αυγούστου 2014.

Παραπομπές

Εξωτερικοί Σύνδεσμοι 

Black Sails στο TV Guide

Πειρατές
Αμερικανικές τηλεοπτικές σειρές
Τηλεοπτικές σειρές του Starz